hippocrates-et-corpus-hippocraticum.de-mulierum-affectibus-iiii 2.137
137 . Ὁκόσα δὲ ἀπὸ τῶν ὑστερέων ξυμβαίνει γίνεσθαι νοσήματα , τάδε λέγω · ὁκόταν αἱ ὑστέραι ἐκ χώρης κινηθέωσι , προσπίπτουσιν ἄλλοτε ἄλλῃ · ὅκου δ’ ἂν προσπέσωσιν , ὀδυνήματα καταστηρίζουσιν ἰσχυρά · καὶ ἢν ἅψηται τῆς κύστιος , ὀδύνην παρέχουσι , καὶ τὸ οὖρον οὐ δέχονται , οὐδὲ τὸν γόνον ἐπὶ σφέας ἕλκουσι , καὶ ἄμφω ἀλγέει · κἢν μὴ ταχέες λύσιες γίνωνται , διαπυΐσκονται αἱ ὑστέραι χρόνῳ ὕστερον κατὰ τὰ αὐτὰ χωρία , ᾗ ἂν προσαυανθῶσι · γίνεται δὲ κατὰ κενεῶνάς τε καὶ βουβῶνας καὶ ὑπὲρ τοῦ κτενός . Χρὴ δὲ ἐν ἀρχῇσιν , ὅταν ἡ ὀδύνη ἔχῃ , ὧδε θεραπεύειν · χλιάσματα προστιθέναι , καὶ ἐν ὕδατι θερμῷ εἶναι , ἀγαθὸν γὰρ καὶ τοῦτο · ἢ σπόγγοισιν ἐν ὕδατι θερμῷ ἐκπιεζομένοισι πυριῇν · καὶ πίνειν τῶν ὑστερικῶν φαρμάκων · ἢν δὲ μὴ πρὸς ταῦτα λύηται , φαρμακεύειν κάτω , ἢν δέῃ , καὶ ἄνω , ὁκοτέρου ἂν ἁρμόσῃ μᾶλλον δεῖσθαι . Τοῦτο δὲ διαγνώσῃ τῷδε τῷ τρόπῳ · ἢν μὲν ἐς τοὺς βουβῶνας καὶ κτένα καὶ κύστιν ἐγχρίμψῃ , αὗται χρήζουσιν ἄνω φαρμακείης · ἢν δὲ ἐς τοὺς κενεῶνάς τε καὶ τὰ ὑποχόνδρια , αὗται δέονται κατωτερικοῦ φαρμάκου · μετὰ δὲ ταύτας τὰς καθάρσιας εὐθὺς καθαίρειν τὰς ὑστέρας . Τὰ δὲ νουσήματα πάντα τὰ τοιουτότροπα γεραιτέρῃσι μᾶλλον γίνεται ἢ νεωτέρῃσι , πρὸς τὰς ἀπολείψιας τῶν ἐπιμηνίων · γίνεται δὲ καὶ νέῃσιν ἐούσῃσιν , ὁκόταν χηρεύσωσι πουλὺν χρόνον . Ἢν δὲ ἐς τὴν ἕδρην τράπωνται , τὰ ὑποχωρήματα κωλύονται , καὶ ὀδύναι ἴσχουσι τήν τε ὀσφὺν καὶ τὴν νειαίρην γαστέρα καὶ τὸν ἀρχόν . Ὅταν ὧδε ἔχῃ , λούειν χρή μιν τῷ θερμῷ , καὶ πυριῇν τὴν ὀσφὺν , καὶ ὑποθυμιῇν τὸ κατόπιν κακώδεσι , καὶ προστιθέναι ἅσσα καθαίρει τε καὶ ἐλαύνει τὰς ὑστέρας , καὶ πιπίσκειν ὅ τι ἂν προσδέχηται τῶν ξυμφερόντων μάλιστα . Ἢν δὲ κάτω ἐγκέωνται ἐς τοὺς βουβῶνάς τε καὶ οὐρητῆρα , ὀδύναι γίνονται ἰσχυραὶ , καὶ νάρκη ἐν τοῖσι σκέλεσι , καὶ ὁ οὐρητὴρ ἀποφράσσεται , καὶ τὸ οὖρον οὐ μεθίησι . Θεραπεύειν δὲ χρὴ ὧδε · πρὸς μὲν τὰς ῥῖνας προστιθέναι τὰ εὐώδεα καὶ μύρα , πρὸς δὲ τὰς ὑστέρας τὰ δύσοδμα θυμιῶντα .
Lemmas: 137 . ὁπόσος δέ ἀπό ὁ ὑστέρα συμβαίνω γίγνομαι νόσημα , ὅδε λέγω · ὁπόταν ὁ ὑστέρα ἐκ χώρα κινέω , προσπίπτω ἄλλοτε ἄλλῃ · ὅπου δέ ἄν προσπίπτω , ὀδύνημα καταστηρίζω ἰσχυρός · καί ἐάν ἅπτω ὁ κύστις , ὀδύνη παρέχω , καί ὁ οὖρος οὐ δέχομαι , οὐδέ ὁ γόνος ἐπί σφεῖς ἕλκω , καί ἄμφω ἀλγέω · ἐάν μή ταχύς λύσις γίγνομαι , διαπυΐσκομαι ὁ ὑστέρα χρόνος ὕστερον κατά ὁ αὐτός χωρίον , ᾗ ἄν προσαυαίνομαι · γίγνομαι δέ κατά κενεών τε καί βουβών καί ὑπέρ ὁ κτείς . χρή δέ ἐν ἀρχή , ὅταν ὁ ὀδύνη ἔχω , ὧδε θεραπεύω · χλίασμα προστίθημι , καί ἐν ὕδωρ θερμός εἰμί , ἀγαθός γάρ καί οὗτος · ἤ σπόγγος ἐν ὕδωρ θερμός ἐκπιέζω πυριάω · καί πίνω ὁ ὑστερικός φάρμακον · ἐάν δέ μή πρός οὗτος λύω , φαρμακεύω κάτω , ἐάν δέω , καί ἄνω , ὁπότερος ἄν ἁρμόζω μάλα δέω . οὗτος δέ διαγνοέω ὅδε ὁ τρόπος · ἐάν μέν εἰς ὁ βουβών καί κτείς καί κύστις ἐγχρίμπτω , οὗτος χρήζω ἄνω φαρμακεία · ἐάν δέ εἰς ὁ κενεών τε καί ὁ ὑποχόνδριος , οὗτος δέω κατωτερικός φάρμακον · μετά δέ οὗτος ὁ κάθαρσις εὐθύς καθαίρω ὁ ὑστέρα . ὁ δέ νόσημα πᾶς ὁ τοιουτότροπος γεραιός μάλα γίγνομαι ἤ νέος , πρός ὁ ἀπόλειψις ὁ ἐπιμήνιος · γίγνομαι δέ καί νέα εἰμί , ὁπόταν χηρεύω πολύς χρόνος . ἐάν δέ εἰς ὁ ἕδρα τρέπω , ὁ ὑποχώρημα κωλύω , καί ὀδύνη ἴσχω ὁ τε ὀσφῦς καί ὁ νείαιρα γαστήρ καί ὁ ἀρχός . ὅταν ὧδε ἔχω , λούω χρή μιν ὁ θερμός , καί πυριάω ὁ ὀσφῦς , καί ὑποθυμιάω ὁ κατόπιν κακώδης , καί προστίθημι ὅστις καθαίρω τε καί ἐλαύνω ὁ ὑστέρα , καί πιπίσκω ὅς τις ἄν προσδέχομαι ὁ συμφέρω μάλα . ἐάν δέ κάτω ἔγκειμαι εἰς ὁ βουβών τε καί οὐρητήρ , ὀδύνη γίγνομαι ἰσχυρός , καί νάρκη ἐν ὁ σκέλος , καί ὁ οὐρητήρ ἀποφράσσω , καί ὁ οὖρος οὐ μεθίημι . θεραπεύω δέ χρή ὧδε · πρός μέν ὁ ῥίς προστίθημι ὁ εὐώδης καί μύρον , πρός δέ ὁ ὑστέρα ὁ δύσοσμος θυμιάω .